# Lääne-Harju valla Kogukonnakomisjoni koosoleku protokoll

Aeg: 21.09.2023, kell 18.00-19.30

Koht: Ohtu Külatuba

Osalejad kohapeal: Heiki Hõimoja, Andrus Saliste, Krista Maaro, Eve Jakobson, Guido Leibur, Ando Eelmaa, Kalle Kalbre, Eero Salumäe

Külalised : Urve Truubon ja Marju Algvere Vasalemma Aedlinna Seltsist

Koosolekut juhatas Andrus Saliste, protokollis Krista Maaro

Päevakord:

1. Ohtu räägib algatuseks enda arengutest ja toimetamistest, samuti ka plaanidest.

2. Arutelu 2024 sündmustest, millest võiksime ja peaksime osa võtma kui Kogukonnakomisjon, kalendri loomine.

3. Kuidas edasi? Aruteluring.

Kokkuvõte:

1. Krista Maaro tutvustas Kogukonnakomisjonile Ohtu kogukonna tegemisi. Hoogsalt on arendatud külaplatsi ja hetkel tegeletakse Külamaja ehitamise plaanidega. Käesoleval aastal on toimunud mitmed koosolekud ja seminarid kogukonnale, kaasatud on ka mentor. Külaseltsi esindusega on liitunud uued agarad seltsiliikmed, kes annavad seltsile uut hingamist.

2. Vasalemma Aedlinna Seltsi esindus tutvustas nende tegemisi ja hetkeolukorda Vasalemmas. Vasalemmas arendatakse aktiivselt spordivõimalusi : terviserada/ talvel suusarada, madalseiklusrada, virgestusala, rannavolle plats jne. Murekohana toodi välja ralliraja kontrollimata kasutamine.

**Kuna Vasalemma piirkond on olnud pikka aega Kogukonnakomisjonis esindajata, tegi A. Saliste külalistele ettepaneku komisjoniga liituda. Külalised võtsid pakkumise vastu.**

3. Kogukonnakomisjoni poolsed ettepanekud valla arengukavasse said esitatud, ootame vallapoolset tagasisidet.

4. Arutleti selle üle, millistel vallaüritustel võiks/peaks Kogukonnakomisjon esindatud olema.

**Otsustati, et kindlasti peab osalema valla päeval augusti lõpus, võimalusel ka Paldiski linna päeval. Koosolekute pidamist jätkame valla erinevates piirkondades, kaasates koosolekutele osalema kohaliku kogukonna liikmeid/esindajaid.**

5. A.Saliste – Sain volikolikogu esindajalt kutse osaleda haridusvaldkonna koosolekul. Kas keegi soovib ühineda?

G. Leibur – Mina võin tulla.

6. A.Saliste – Kuna Kogukonnakomisjon koosneb vabatahtlikest, siis tekkis mõte teha omavalitsusele ettepanek siduda komisjoni koosseis valimistega st üks koosseis tegutseks KOVi valimistest valimisteni.

Ettepanekut arutati, kuid mingit otsust ei tehtud.

7. H. Hõimoja – Meil on komisjonis käinud huvitavaid välisesinejaid. Kuidas sel hooajal välisesinejatega on, kas on kedagi oodata?

A.Saliste – Nimekiri nendest keda kutsuda võiks on olemas aga kedagi konkreetset hetkel plaanis kutsuda ei ole. Kui on huvi, siis võime välisesinejatega jätkata alates novembrist.

8. G.Leibur – Mind kutsuti osalema Rohevalla töögrupis seoses toidukappide arendustegevusega. Teemadena on laual mõned arendused aga ma ei ole kõige pädevam isik neist rääkima. Kairi oskab sellest rohkem rääkida.

**Otsustati, et Kairi Niinepuu-Mark võiks tulla Kogukonnakomisjonile teemat tutvustama.**

9. A. Eelmaa – Millal heakorra eeskiri uuesti üle vaadatakse? Volikogu esinaine Külli Tammur lubas siinsamas Ohtus, et eeskiri vaadatakse üle, nüüd on sellest möödas juba kaks aastat.

**Tuleb valda saata taaskord meeldetuletus.**

**Järgmine koosolek toimub: 19.oktoobril, algusega kl 18.00, Paldiskis.**